
Es descriu Ptinus espanyoli n.sp. (Coleoptera, Ptinidae) procedent de Jamaica. La 
nova espècie cau dins del “grup Ptinus semiobscurus" (Bellés, 1986), que està 
format per Ptinus semiobscurus Pic i P. latus Pic del Brasil, P. tesellatus Gorham 
i P. dufaui Pic, de les Petites Antilles, i P. angustithorax Bellés, de Veneçuela. P. 
espanyoli es diferencia de P. latus per tenir els costats dels èlitres subparal.lels 
(marcadament arrodonits a P. latus), i de P. tesellatus i P. dufaui per tenir el solc 
transversal del pronot ample i llis (estret i un xic puntejat a P. tesellatus i P. 
dufau). De P. semiobscurus i P. angustithorax es diferencia per tenir les tres 
primeres esternites abdominals visibles fusionades (no fusionades a P. 
semiobscurus i a P. angustithorax). 

Paraules clau: Coleoptera, Ptinidae, Ptinus espanyoli n. sp., sistemàtica, Jamaica. 


DESCRIPTION OF PTINUS ESPANYOLI N. SP. (COLEOPTERA, PTINIDAE) 
FROM JAMAICA. Ptinus espanyoli n.sp. (Coleoptera, Ptinidae), collected in 
Jamaica, is described. It falls into the “Ptinus semiobscurus group" (Bellés, 1986), 
which is composed by Ptinus semiobscurus Pic and P. latus Pic from Brasil, P. 
tesellatus Gorham and P. dufaui Pic, from the Lesser Antilles, and P. 
angustithorax Bellés, from Venezuela. P. espanyoli differs from P. latus in having 
the elytral sides subparallel (strongly rounded in P. latus), and from P. tesellatus 
and P. dufaui in having the transversal constriction of the pronotum large and 
smooth (narrow and somewhat punctated in P. tesellatus and P. dufaui). It differs 
from P. semiobscurus and P. angustithorax in having the three first visible 
abdominal sternites fused (not fused in P. semiobscurus and P. angustithorax). 
Keywords: Coleoptera, Ptinidae, Ptinus espanyoli n. sp., systematics, Jamaica. 

(1) Aquest treball va dedicat al Dr. Francesc Español, nat a Valls (Alt Camp, Catalunya) el 8 d'octubre del 
1907, per cel.lebrar el seu 90è aniversari. Per molts anys! 

(2) Nota editorial: no és casualitat que la data d'acceptació del manuscrit coincideixi amb l'aniversari del 
Or. F. Espafiol. La junta de publicacions es reuní expressament en aquesta data, per tal d'acceptar el treball 
ja avaluat, com a forma d'afegir-se a les felicitacions. 

Introducció 


Entre els materials de Ptinidae (Co- 
leoptera) indeterminats que m'envià per 
estudi el Canadian Museum of Nature 
(Ottavva, Canadà), hi havia dues feme- 
lles de Ptinus provinents de Jamaica 
que presentaven clarament les caracte- 
rístiques del "grup Ptinus semiobscurus" 
(Bellés, 1986). Un cop estudiades en 
detall han resultat pertànyer a una nova 
espècie, que descric a continuació. 





Fig. 1. Habitus de la femella de Ptinus espanyoli n. sp. 
Fig. 1. Habitus of the female of Ptinus espanyoli n. sp. 

Ptinus espanyoli n. sp. (Fig. 1) 


Holotipus: una femella, "Jamaica, 
Try. Duncans, VI11-7-1966, A.T.Hovvden" 
(Canadian Museum of Nature, Ottavva). 
Paratipus: una femella amb les mateixes 
dades que l'holotipus. 

Longitud: 2,0-2,3 mm. Ulls modera- 
dament convexes, amb una pubescència 
curta i escadussera, antenes sobre- 
passant la meitat de la longitud del cos, 
amb els 11 artells més llargs que am- 
ples. Pronot de color marró molt fosc i 
brillant, lleugerament més llarg que am- 
ple, amb dues protuberàncies laterals a 
la zona mitjana que són mo- 
deradament sortints, i un solc 
transversal en el terç pos- 
terior que és ample, molt 
marcat i llis, puntuació gene- 
ral formada per grànuls semi- 
esfèrics molt aparents, pu- 
bescència constituïda per 
pèls de color grisenc, curts, 
escadussers i semierectes. 
Escudet triangular, cobert per 
una pubescència fina de co- 
lor grisenc. Elitres del mateix 
color que el pronot, amb una 
puntuació constituida per sè- 
ries longitudinals i poc den- 
ses de fosetes molt fines, 
pubescència formada por se- 
des curtes de color grisenc, 
que són gairebé jacents a 
les fosetes i erectes en els 
intervals. Part esternal de 
l'abdomen amb cinc esterni- 
tes visibles, les tres primeres, 
però, estan soldades, i tan 
sols s'observen alguns vesti- 
gis de sutura als costats. 
Mascle desconegut. 

Etimologia: espècie dedi- 
cada al Dr. Francesc Espa- 
ñol, mestre d'entomòlegs, 
amb ocasió del seu 90è 
aniversari. 

Discussió 


P. espanyoli se situa sense dificul- 
tats dins del "grup Ptinus semiobscurus", 
definit per mi mateix (Bellés, 1986) i 
format, fins ara, per les espècies Ptinus 
semiobscurus Pic (1896) i P. latus Pic 
(1896) del Brasil, P. tesellatus Gorham 
(1898) i P. dufaui Pic (1906), de les 
Petites Antilles, i P. angustithorax Bellés 
(1986), de Veneçuela. 

Els costats dels èlitres subparal.leis 
la separen immediatament de P. latus, 
que els té marcadament arrodonits, i el 
solc transversal del terç posterior del 
pronot ample i llis la diferencia clara- 
ment de P. tesellatus i de P. dufaui, 
espècies en què aquest solc és estret i 
un xic puntejat. De P. semiobscurus i de 
P. angustithorax se separa per tenir les 
tres primeres esternites abdominals 
soldades i sense sutura aparent al mig 
(amb la sutura aparent al mig, tot i que 
les esternites probablement estan també 
soldades, a P. semiobscurus i a P. 
angustithorax). A més, de P. semiobs- 
curus se separa també per la seva talla 
gairebé 1 mm més petita i pels ulls 
menys convexos, i de P. angustithorax, 
per tenir la pubescència elitral més curta 
i les antenes també més curtes. 

El mascle és desconegut però els ca- 
ràcters de la femella permeten separar 
clarament P. espanyoli de les altres es- 
pecies del "grup Ptinus semiobscurus". A 
més, la poca diversitat morfològica de l'e- 
deagus d'aquestes espècies, així com 
l'escàs dimorfisme sexual extern, treu im- 
portància al fet de no disposar del mascle. 

De moment, les espècies del "grup 
Ptinus semiobscurus", compresa P. 
espanyoli, se situen formalment dins del 
subgènere Gynopterus. Tanmateix, les 
seves característiques peculiars mereixe- 
rien la descripció d'un gènere indepen- 
dent per a elles. Abans de fer-ho, però, 
caldria confirmar que algunes espècies 


d'Amèrica del nord (com, per exemple, 
Ptinus strangulatus Fall, de Florida) 
cauen també dins del mateix. A més, 
convindria revisar una sèrie de Ptinus de 
l'Àfrica austral (Ptinus scutellaris Bohe- 
man, P. cupreus Pic i P. vanhillei Pic, si 
més no) que sembla que pertanyen a 
aquest grup. Si això es confirma, obrirà 
unes perspectives interessants d'interpre- 
tació biogeogràfica. De moment, però, 
he de deixar aquesta qüestió per a més 
endavant, quan tingui suficient material 
disponible de les espècies esmentades. 


Agraiments 


El Dr. François Génier, del Cana- 
dian Museum of Nature, d'Ottawa, trami- 
tà el préstec dels materials de Ptinidae 
que contenien la nova espècie descrita 
aquí. Anteriorment, però, el Dr. Stewart 
B. Peck, del Departament de Biologia de 
la Universitat d'Ottavva, s'ocupà de sus- 
citar aquest préstec. 

